CELEX: E2009P0003
Language: mt
Date: 2009-04-01 00:00:00
Title: Azzjoni mressqa fl- 1 ta' April 2009 mill-Awtorità ta' Sorveljanza tal-EFTA kontra l-Prinċipat ta' Liechtenstein – (Kawża E-3/09)

30.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 99/10
            
         Azzjoni mressqa fl-1 ta' April 2009 mill-Awtorità ta' Sorveljanza tal-EFTA kontra l-Prinċipat ta' Liechtenstein
   (Kawża E-3/09)
   2009/C 99/08
   Azzjoni kontra l-Prinċipat ta' Liechtenstein tressqet quddiem il-Qorti tal-EFTA fl-1 ta' April 2009 mill-Awtorità ta' Sorveljanza tal-EFTA, irrappreżentata minn Bjørnar Alterskjær u Ólafur Jóhannes Einarsson, li qegħdin jaġixxu ta’ Aġenti tal-Awtorità ta' Sorveljanza tal-EFTA, 35, Triq Belliard, B-1040 Brussell.
   L-Awtorità ta’ Sorveljanza tal-EFTA talbet lill-Qorti tal-EFTA tiddikjara li:
   
               (1)
            
            
               Billi naqset li tadotta, jew tavża lill-Awtorità, bil-miżuri neċessarji biex timplimenta l-Att imsemmi, fost l-oħrajn, f'punt 7b tal-Anness IX tal-Ftehim dwar iż-Żona Ekonomika Ewropea (Id-Direttiva 2005/68/KE tal-Parlament Ewropew u tal-Kunsill tas-16 ta’ Novembru 2005 dwar ir-riassigurazzjoni u li temenda d-Direttivi tal-Kunsill 73/239/KEE, 92/49/KEE kif ukoll id-Direttivi 98/78/KE u 2002/83/KE), kif adattat għall-Ftehim taż-ZEE minn Protokoll 1 tiegħu, fiż-żmien preskritt, il-Prinċipat ta' Liechtenstein naqas milli jwettaq l-obbligi tiegħu skont l-Artikolu 64(1) tal-Att u skont l-Artikolu 7 taż-ŻEE.
               kif ukoll
            
         
               (2)
            
            
               Tordna lill-Prinċipat ta’ Liechtenstein iħallas l-ispejjeż ta’ dawn il-proċedimenti
            
         
      Sfond legali u fattwali u eċċezzjonijiet legali miġjuba bħala sostenn:
   
   
               —
            
            
               Il-każ preżenti jikkonċerna n-nuqqas ta’ implimentazzjoni ta’ direttiva dwar ir-riassigurazzjoni.
            
         
               —
            
            
               L-Awtorità ta’ Sorveljanza tal-EFTA ssostni li l-Prinċipat ta' Liechtenstein ma pprovda l-ebda indikazzjoni li d-direttiva ġiet implimentata fil-liġi ta' Liechtenstein.
            
         
               —
            
            
               L-Awtorità ta’ Sorveljanza tal-EFTA ssostni li l-Prinċipat ta' Liechtenstein ma kkontestax il-fatt li ma implimentax id-direttiva.